# Den Europæiske Unions C 411A/8. n

| | ISSN 1977-0871 |
| --- | --- |
| Den Europæiske Unions
  Tidende | C 411A |
| | |
| Dansk udgave | Meddelelser og oplysninger | 59. årgang8. november 2016 |

ISSN 1977-0871

Den Europæiske Unions

Tidende

C 411A

Dansk udgave

Meddelelser og oplysninger

59. årgang8. november 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2016/C 411 A/01 | Eurostat — Offentliggørelse af en ledig stilling som generaldirektør (AD 15) — Luxembourg — (personalevedtægtens artikel 29, stk. 2) — COM/2016/10370 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2016/C 411 A/01

Eurostat — Offentliggørelse af en ledig stilling som generaldirektør (AD 15) — Luxembourg — (personalevedtægtens artikel 29, stk. 2) — COM/2016/10370

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 8.11.2016 | DA | Den Europæiske Unions Tidende | CA 411/1 |
| --- | --- | --- | --- |

8.11.2016

DA

Den Europæiske Unions Tidende

CA 411/1

---

EUROSTAT

Offentliggørelse af en ledig stilling som generaldirektør (AD 15)

Luxembourg

(personalevedtægtens artikel 29, stk. 2)

COM/2016/10370

(2016/C 411 A/01)

Hvem er vi?

Eurostat er et generaldirektorat i Europa-Kommissionen. Det udarbejder statistisk materiale af høj kvalitet og betjener således EU-institutionerne, medlemsstaterne, de finansielle markeder, erhvervslivet, medierne og den brede offentlighed.

Eurostat leder arbejdet med at koordinere og udbygge styringen af det europæiske statistiske system (ESS) med det formål at sikre, at alle brugere har let adgang til tidstro, pålidelige og sammenlignelige statistikker på EU-plan. Det har ansvaret for, at der fremsættes forslag til EU-lovgivning om statistiske anliggender. Eurostat koordinerer desuden indsatsen for at forbedre de statistiske systemer i kandidatlande og i bredere forstand på internationalt plan.

Eurostats generaldirektør er at betragte som Den Europæiske Unions chefstatistiker. Generaldirektøren udnævnes på grundlag af sine faglige kompetencer, jf. Europa-Parlamentets og Rådets forordning (EF) nr. 223/2009 (1) om europæiske statistikker, senest ændret ved forordning (EU) 2015/759 (2).

Eurostat har en vicegeneraldirektør og er opdelt i syv direktorater. Eurostats personale er på ca. 800 ansatte (inkl. ikke-fastsansat personale og praktikanter), og det har et samlet årligt driftsbudget på ca. 100 mio. EUR (eget budget og budget i subdelegation fra andre generaldirektorater). Eurostats kontorer er beliggende i Luxembourg.

Hvad kan vi tilbyde?

Generaldirektøren er med reference til kommissær Marianne Thyssen ansvarlig for udbuddet af generel strategisk vejledning og ledelsen af Eurostat. Generaldirektøren har især til opgave:

| — | at udarbejde og gennemføre målene i Eurostats mission statement og arbejdsprogrammer |
| --- | --- |

—

at udarbejde og gennemføre målene i Eurostats mission statement og arbejdsprogrammer

| — | at reagere på politiske behov og yde statistisk støtte til nye politiske initiativer under hensyntagen til princippet om faglig uafhængighed |
| --- | --- |

—

at reagere på politiske behov og yde statistisk støtte til nye politiske initiativer under hensyntagen til princippet om faglig uafhængighed

| — | at fremme udviklingen og moderniseringen af det europæiske statistiske system og dets indarbejdelse i det globale statistiske system |
| --- | --- |

—

at fremme udviklingen og moderniseringen af det europæiske statistiske system og dets indarbejdelse i det globale statistiske system

| — | at sikre, at adfærdskodeksen for europæiske statistikker gennemføres |
| --- | --- |

—

at sikre, at adfærdskodeksen for europæiske statistikker gennemføres

| — | at forbedre planlægningen og evalueringen af statistiske produkter og tjenester til støtte for EU-politikkerne, især med henblik på forenkling og mindskelse af den administrative byrde |
| --- | --- |

—

at forbedre planlægningen og evalueringen af statistiske produkter og tjenester til støtte for EU-politikkerne, især med henblik på forenkling og mindskelse af den administrative byrde

| — | at sikre gennemførelsen af standarder af høj kvalitet |
| --- | --- |

—

at sikre gennemførelsen af standarder af høj kvalitet

| — | at kommunikere med Eurostats vigtigste partnere for at øge Eurostats forståelse af brugernes behov og sikre Eurostats effektivitet |
| --- | --- |

—

at kommunikere med Eurostats vigtigste partnere for at øge Eurostats forståelse af brugernes behov og sikre Eurostats effektivitet

| — | at sikre, at Eurostat indgår i et tæt statistisk samarbejde med Den Europæiske Centralbank, Den Europæiske Investeringsbank og andre internationale organisationer (FN, IMF, OECD osv.) og tredjelande (EØS, kandidatlande). |
| --- | --- |

—

at sikre, at Eurostat indgår i et tæt statistisk samarbejde med Den Europæiske Centralbank, Den Europæiske Investeringsbank og andre internationale organisationer (FN, IMF, OECD osv.) og tredjelande (EØS, kandidatlande).

Eurostats generaldirektør er ansvarlig for udvikling, udarbejdelse og formidling af europæiske statistikker i Kommissionen som helhed, og generaldirektøren er ansvarlig for koordineringen af andre statistikker (3). Generaldirektøren har eneansvaret for at fastlægge processer, statistiske metoder, standarder og procedurer samt indholdet af og tidspunkterne for statistiske udgivelser og offentliggørelse af alle statistikker, der udarbejdes af Eurostat. Ved udførelsen af disse statistiske opgaver handler generaldirektøren i fuld uafhængighed og må hverken søge eller modtage instrukser fra EU-institutionerne eller -organerne, fra en regering eller fra en anden institution, et andet organ, kontor eller agentur.

Hvem søger vi?

Ansøgere, der har:

| — | fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske forslag til foranstaltninger |
| --- | --- |

—

fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske forslag til foranstaltninger

| — | udpræget sans for management, lederegenskaber og god personlig udstråling med henblik på at lede og motivere et dynamisk generaldirektorat, hvis personale består af yderst kompetente fagfolk |
| --- | --- |

—

udpræget sans for management, lederegenskaber og god personlig udstråling med henblik på at lede og motivere et dynamisk generaldirektorat, hvis personale består af yderst kompetente fagfolk

| — | dokumenteret erfaring med en effektiv planlægning og forvaltning af menneskelige og finansielle ressourcer på højeste ledelsesniveau |
| --- | --- |

—

dokumenteret erfaring med en effektiv planlægning og forvaltning af menneskelige og finansielle ressourcer på højeste ledelsesniveau

| — | forhandlingsevner og erfaringer på højt niveau, som kan repræsentere Europa-Kommissionen på seniorniveau |
| --- | --- |

—

forhandlingsevner og erfaringer på højt niveau, som kan repræsentere Europa-Kommissionen på seniorniveau

| — | fortræffelige kommunikations- og samarbejdsevner samt dokumenteret evne til at udvikle og fastholde fortrinlige forbindelser med andre tjenester, institutioner og europæiske organer |
| --- | --- |

—

fortræffelige kommunikations- og samarbejdsevner samt dokumenteret evne til at udvikle og fastholde fortrinlige forbindelser med andre tjenester, institutioner og europæiske organer

| — | godt kendskab til og erfaring med arbejdet i EU-institutionerne, EU's politikker og programmer, fortrinsvis inden for et område med relevans for Eurostat. |
| --- | --- |

—

godt kendskab til og erfaring med arbejdet i EU-institutionerne, EU's politikker og programmer, fortrinsvis inden for et område med relevans for Eurostat.

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

Nationalitet:
  Ansøgerne skal være statsborgere i en af Den Europæiske Unions medlemsstater.

Universitetsuddannelse eller eksamensbevis:
  Ansøgerne skal:

| i) | enten have en uddannelse på universitetsniveau, der er afsluttet med et eksamensbevis, og som er normeret til mindst fire år |
| --- | --- |

i)

enten have en uddannelse på universitetsniveau, der er afsluttet med et eksamensbevis, og som er normeret til mindst fire år

| ii) | eller en uddannelse på universitetsniveau, der er afsluttet med et eksamensbevis, og mindst ét års erhvervserfaring, hvis den normerede studietid er på mindst tre år (erhvervserfaringen på ét år kan ikke medregnes i den erfaring, der kræves nedenfor efter endt uddannelse). |
| --- | --- |

ii)

eller en uddannelse på universitetsniveau, der er afsluttet med et eksamensbevis, og mindst ét års erhvervserfaring, hvis den normerede studietid er på mindst tre år (erhvervserfaringen på ét år kan ikke medregnes i den erfaring, der kræves nedenfor efter endt uddannelse).

Erhvervserfaring:
  Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til.

Ledelseserfaring:
  Mindst fem år af denne erhvervserfaring skal være opnået som leder på højt niveau (4) og have direkte tilknytning til et for denne stilling relevant arbejdsområde.

Sprogkundskaber:
  Der kræves et indgående kendskab til et af de officielle sprog i Den Europæiske Union (5) og et tilfredsstillende kendskab til et andet af disse sprog. Udvælgelsespanelerne vil under samtalen eller samtalerne afprøve, om ansøgeren opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på det andet sprog.

Aldersgrænse:
  Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (6).

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om ikke at besidde interesser, der kan påvirke deres uafhængighed.

Udnævnelse og ansættelsesvilkår

Europa-Kommissionen udvælger og udnævner generaldirektøren i henhold til gældende udvælgelses- og ansættelsesprocedurer (se også Compilation Document on Senior Officials Policy (7)). Som led i udvælgelsesproceduren skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter under ledelse af eksterne ansættelseskonsulenter.

Generaldirektøren for Eurostat giver umiddelbart efter Kommissionens udnævnelse og derefter hvert år som led i den statistiske dialog møde for Europa-Parlamentets relevante udvalg for at drøfte forhold vedrørende statistisk styring, metodologi og statistisk innovation.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (8).

Løn- og ansættelsesvilkår fremgår af personalevedtægtens bestemmelser for Den Europæiske Unions tjenestemænd i lønklasse AD 15. Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Generaldirektøren for Eurostat har tjenestested i Luxembourg.

Lige muligheder

Europa-Kommissionen fører en aktiv ligestillingspolitik (især med henblik på ligestilling mellem kønnene), som tager sigte på at øge andelen af kvinder i ledelsesstillinger, og opfordrer især kvinder til at ansøge.

Ansøgningsprocedure

Inden ansøgerne indsender deres ansøgning, opfordres de til nøje at kontrollere, om de opfylder alle ansøgningsbetingelserne (»Ansøgerne skal«), især hvad angår eksamensbevis, erhvervserfaring og sprogfærdigheder. Ansøgere, der ikke opfylder alle disse ansøgningskrav, udelukkes automatisk fra udvælgelsesproceduren.

Ansøgninger indsendes elektronisk ved at gå ind på webstedet

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgerne skal have en gyldig e-mailadresse. Den benyttes til at identificere ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en begrundelse online (maks. 8 000 skrifttegn). Af praktiske grunde og for at sikre et så kort forløb som muligt, både af hensyn til ansøgerne og institutionen, skal både CV og begrundelse være skrevet på engelsk, fransk eller tysk.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen e-mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningen online. Ansøgerne modtager svar på ansøgningen direkte fra Europa-Kommissionen.

Ansøgere med et handicap, som forhindrer dem i at søge online, kan indsende deres ansøgning (CV og begrundelse) på papir med anbefalet post til følgende adresse: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles, BELGIEN, med tydelig angivelse af referenceteksten: »Vacancy for Director-General of Eurostat (COM/2016/10370)«, og brevet må ikke være poststemplet efter ansøgningsfristen. Efterfølgende vil al korrespondance mellem ansøgerne og Kommissionen foregå pr. post. Ansøgere med et handicap skal sammen med ansøgningen indsende en attest fra et anerkendt organ, som bekræfter deres handicap. Hvis ansøgeren mener, at der bør træffes særlige forholdsregler for at lette hans/hendes deltagelse i udvælgelsen, bedes der redegjort herfor på et særskilt ark.

Hvis der ønskes yderligere oplysninger og/eller opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 6. december 2016, kl. 12.00 middag, Bruxellestid, hvorefter det ikke længere vil være muligt at søge online.

Ansøgerne har selv ansvaret for, at den elektroniske ansøgning indsendes inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske forbindelse afbrydes, inden ansøgningen er afsluttet, hvorpå hele processen skal gentages. Når ansøgningsfristen er udløbet, kan der ikke længere tilføjes nogen form for oplysninger. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at ansættelsesudvalgets arbejde er fortroligt. Det er forbudt for ansøgere og andre, der optræder på deres vegne, at henvende sig direkte eller indirekte til medlemmerne af et ansættelsesudvalg.

Beskyttelse af personoplysninger

Kommissionen sørger for, at ansøgerens personoplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i EU-institutionerne og -organerne og om fri udveksling af sådanne oplysninger (9).

---

(1)  EUT L 87 af 31.3.2009, s. 164.

(2)  EUT L 123 af 19.5.2015, s. 90.

(3)  Artikel 8 i afgørelsen om Eurostat af 17. september 2012 (http://eur-lex.europa.eu/legal-content/DA/TXT/PDF/?uri=CELEX:32012D0504&rid=3).

(4)  Ansøgerne skal som minimum for de fem år, hvor erhvervserfaringen som leder på højt niveau er opnået, anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter og 4) antallet af overordnede og underordnede ledelsesniveauer samt antallet af kolleger på samme niveau.

(5)  http://europa.eu/european-union/abouteuropa/language-policy_da.

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF .

(7)  http://ec.europa.eu/civil_service/docs/official_policy_en.pdf.

(8)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(9)  EFT L 8 af 12.1.2001, s. 1.

---